CELEX: C2006/190/24
Language: lt
Date: 2006-08-12 00:00:00
Title: Teisėjų paskyrimas į kolegijas

12.8.2006   
            
            
               LT
            
            
               Europos Sąjungos oficialusis leidinys
            
            
               C 190/14
            
         Teisėjų paskyrimas į kolegijas
   (2006/C 190/24)
   2006 m. liepos 5 d. Pirmosios instancijos teismas nusprendė laikotarpiui nuo 2006 m. spalio 1 d. iki 2007 m. rugpjūčio 31 d. sudaryti penkias penkių teisėjų kolegijas ir penkias trijų teisėjų kolegijas ir į jas paskirti teisėjus taip:
   
                
            
            
               
                  Pirmoji išplėstinė kolegija, kurioje posėdžiauja penki teisėjai:
               Pirmininkas B. Vesterdorf, teisėjai J. D. Cooke, R. García-Valdecasas, I. Labucka ir V. Trstenjak;
            
         
                
            
            
               
                  Pirmoji kolegija, kurioje posėdžiauja trys teisėjai:
               Kolegijos pirmininkas J. D. Cooke, teisėjai R. García-Valdecasas, I. Labucka ir V. Trstenjak;
            
         
                
            
            
               
                  Antroji išplėstinė kolegija, kurioje posėdžiauja penki teisėjai:
               Kolegijos pirmininkas J. Pirrung, teisėjai A. W. H. Meij, N. J. Forwood, I. Pelikánová ir S. S. Papasavvas;
            
         
                
            
            
               
                  Antroji kolegija, kurioje posėdžiauja trys teisėjai:
               Kolegijos pirmininkas J. Pirrung,
               
                           a)
                        
                        
                           teisėjai A. W. H. Meij ir I. Pelikánová;
                        
                     
                           b)
                        
                        
                           teisėjai N. J. Forwood ir S. S. Papasavvas;
                        
                     
         
                
            
            
               
                  Trečioji išplėstinė kolegija, kurioje posėdžiauja penki teisėjai:
               Kolegijos pirmininkas M. Jaeger, teisėjai V. Tiili, J. Azizi, E. Cremona ir O. Czúcz;
            
         
                
            
            
               
                  Trečioji kolegija, kurioje posėdžiauja trys teisėjai:
               Kolegijos pirmininkas M. Jaeger,
               
                           a)
                        
                        
                           teisėjai V. Tiili ir O. Czúcz;
                        
                     
                           b)
                        
                        
                           teisėjai J. Azizi ir E. Cremona;
                        
                     
         
                
            
            
               
                  Ketvirtoji išplėstinė kolegija, kurioje posėdžiauja penki teisėjai:
               Kolegijos pirmininkas H. Legal, teisėjai P. Lindh, I. Wiszniewska-Białecka, V. Vadapalas ir E. Moavero Milanesi;
            
         
                
            
            
               
                  Ketvirtoji kolegija, kurioje posėdžiauja trys teisėjai:
               Kolegijos pirmininkas H. Legal,
               
                           a)
                        
                        
                           teisėjai P. Lindh ir V. Vadapalas;
                        
                     
                           b)
                        
                        
                           teisėjai I. Wiszniewska-Białecka ir E. Moavero Milanesi;
                        
                     
         
                
            
            
               
                  Penktoji išplėstinė kolegija, kurioje posėdžiauja penki teisėjai:
               Kolegijos pirmininkas M. Vilaras, teisėjai M. E. Martins Ribeiro, F. Dehousse, D. Šváby ir K. Jürimäe;
            
         
                
            
            
               
                  Penktoji kolegija, kurioje posėdžiauja trys teisėjai:
               Kolegijos pirmininkas M. Vilaras,
               
                           a)
                        
                        
                           teisėjos M. E. Martins Ribeiro ir K. Jürimäe;
                        
                     
                           b)
                        
                        
                           teisėjai F. Dehousse ir D. Šváby.
                        
                     
         Pirmojoje kolegijoje, kurioje posėdžiauja trys teisėjai, teisėjai, kurie posėdžiaus su kolegijos pirmininku, kad sudarytų trijų teisėjų sudėtį, bus skiriami eilės tvarka pagal Pirmosios instancijos teismo procedūros reglamento 6 straipsnyje numatytą vyresniškumą, nepažeidžiant bylų ryšio. Antrojoje — penktojoje kolegijose, kuriose posėdžiauja trys teisėjai, kolegijos pirmininkas posėdžiaus su a arba b punkte nurodytais teisėjais pagal sudėtį, kuriai priklauso teisėjas pranešėjas. Bylose, kuriose kolegijos pirmininkas yra teisėjas pranešėjas, kolegijos pirmininkas posėdžiaus su vienos ar kitos iš šių sudėčių teisėjais pakaitomis pagal bylų įregistravimą, nepažeidžiant bylų ryšio.
   Bylose, kuriose iki 2006 m. spalio 1 d. rašytinė proceso dalis buvo baigta ir įvyko arba buvo nustatytas posėdis žodinėje proceso dalyje, šiai proceso daliai, svarstymui ir sprendimo priėmimui pirmoji kolegija, kurioje posėdžiauja trys teisėjai, išlieka ankstesnės sudėties.
   Didžiosios kolegijos sudėtis
   2006 m. liepos 5 d. Pirmosios instancijos teismas nusprendė, kad laikotarpiui nuo 2006 m. spalio 1 d. iki 2007 m. rugpjūčio 31 d. trylika teisėjų, iš kurių sudaroma didžioji kolegija pagal Pirmosios instancijos teismo procedūros reglamento 10 straipsnio 1 dalį, yra Pirmosios instancijos teismo pirmininkas, antrosios, trečiosios, ketvirtosios ir penktosios išplėstinių kolegijų pirmininkai, išplėstinės kolegijos teisėjai, kurie būtų turėję nagrinėti bylą, jei ji būtų buvusi paskirta penkių teisėjų kolegijai, bei tiek kitų teisėjų, kiek reikia sudaryti didžiąją kolegiją, paskirtų Pirmosios instancijos teismo pirmininko iš kiekvienos kitos kolegijos teisėjų, atsižvelgiant į pagal pareigų ėjimo trukmę nustatytą vyresniškumą kolegijoje, į kurią jie paskirti, kaip numatyta Pirmosios instancijos teismo procedūros reglamento 6 straipsnyje, ir pagal eilės tvarką, taikomą trejų metų laikotarpiui, kuriam išrenkami penkių teisėjų kolegijų pirmininkai.
   Plenarinis posėdis
   2006 m. liepos 5 d. Pirmosios instancijos teismas pagal Procedūros reglamento 32 straipsnio 1 dalies antrąją pastraipą nusprendė, kad jeigu, pagal Procedūros reglamento 17 straipsnį paskyrus generalinį advokatą, Pirmosios instancijos teismo plenariniame posėdyje dalyvauja lyginis teisėjų skaičius, iš anksto nustatyta eilės tvarka, taikoma trejų metų laikotarpiui, kuriam išrenkami penkių teisėjų kolegijų pirmininkai, pagal kurią Pirmosios instancijos teismo pirmininkas nurodo teisėją, kuris nedalyvaus bylos sprendime, yra atvirkštinė Pirmosios instancijos teismo procedūros reglamento 6 straipsnyje numatyto teisėjų vyresniškumo pagal pareigų ėjimo trukmę tvarka, išskyrus tuos atvejus, kai teisėjas, kuris tokiu būdu bus paskirtas, yra teisėjas pranešėjas. Pastaruoju atveju bus nurodytas artimiausias jam pagal vyresniškumą teisėjas.
   Pirmosios instancijos teismo pirmininką pakeičiančio teisėjo, turinčio teisę taikyti laikinąsias apsaugos priemones, paskyrimas
   2006 m. liepos 5 d. pagal Procedūros reglamento 106 straipsnį Pirmosios instancijos teismas nusprendė laikotarpiui nuo 2006 m. spalio 1 d. iki 2007 m. rugpjūčio 31 d. kolegijos pirmininką M. Vilaras paskirti turinčiu teisę taikyti laikinąsias apsaugos priemones teisėju, kuris pakeis Pirmosios instancijos teismo pirmininką jo nebuvimo arba negalėjimo vykdyti savo pareigų atveju.
   Bylų paskyrimo kolegijoms kriterijai
   2006 m. liepos 5 d. Pirmosios instancijos teismas pagal Procedūros reglamento 12 straipsnį laikotarpiui nuo 2006 m. spalio 1 d. iki 2007 m. rugpjūčio 31 d. nustatė šiuos bylų paskyrimo kolegijoms kriterijus:
   
               1.
            
            
               Gavus ieškinį, nepažeidžiant vėlesnio Procedūros reglamento 14 ir 51 straipsnių taikymo, bylos paskiriamos trijų teisėjų kolegijoms.
            
         
               2.
            
            
               Bylos yra paskirstomos kolegijoms remiantis trimis atskiromis eilės tvarkomis, nustatytomis pagal bylų užregistravimą Kanceliarijoje:
               
                           —
                        
                        
                           byloms dėl konkurencijos taisyklių, taikomų įmonėms; valstybės pagalbos taisyklių; taisyklių, susijusių su prekybos apsaugos priemonėmis, įgyvendinimo;
                        
                     
                           —
                        
                        
                           su intelektinės nuosavybės teisėmis susijusioms byloms, numatytoms Procedūros reglamento 130 straipsnio 1 dalyje;
                        
                     
                           —
                        
                        
                           visoms kitoms byloms.
                        
                     
         Taikant šias eilės tvarkas, pirmoji kolegija nebus įskaitoma kas penktą kartą.
   Pirmosios instancijos teismo pirmininkas, siekdamas kad būtų atsižvelgta į tam tikrų bylų ryšį arba kad būtų užtikrintas tolygus darbo krūvio padalijimas, gali nukrypti nuo šių eilės tvarkų.